પ્રાપ્ત વિગત અનુસાર અંકલેશ્વરના દઢાલ ગામે મોટા ફળીયામાં રહેતા ચંદાબેન મગનભાઇ વસાવા(ઉ.વર્ષ.૭૦),અંકુર વિલિયમ વસાવા(ઉ.વર્ષ.૨૦),સાગર શના વસાવા(ઉ.વર્ષ.૧૭),વિલિયમ મોગલ વસાવા(ઉ.વર્ષ.૪૨)ને ફટાકડા ફોડવા બાબતે મોટા ફળીયામાં જ રહેતા સુરજબેન ગોકુળ વસાવા(ઉ.વર્ષ.૩૪) અને ગોકુળ આલમ વસાવા સાથે તા.૭મીની રાતે ૮ કલાકની આસપાસ બોલાચાલી થઈ હતી. જોતજોતામાં બોલાચાલિએ ઉગ્ર સ્વરૂપ ઘારણ કરતા એકજ કોમના બંન્ને જૂથ સામસામે આવી એકબીજાને લાકડીના સપાટા વડે મારમારતા તમામને ઇજાઓ થઈ હતી. જેમને તત્કાલ સારવાર અર્થે ૧૦૮ તેમજ ખાનગી વાહન મારફતે ભરૂચ સિવિલ હોસ્પીટલ ખાતે લવાયા હતા. ઘટનાની જાણ અંક્લેશ્વર રૂરલ પોલીસ મથકે કરાતા પોલીસે વધુ તપાસ હાથધરી છે.